Dine interne kvalitetskrav og relevante branchestandarder har også indflydelse på dine behov for procesnøjagtighed og tolerancer. For at bestemme den krævede grad af nøjagtighed skal du kende de juridiske tolerancer og dine egne procestolerancer, som fremgår af nedenstående skema. Derefter kan du sammenligne disse krav med producentens tolerancer for det udstyr, du overvejer at købe. Juridiske tolerancer Juridiske tolerancer fastlagt af OIML R76 eller NIST Handbook 44 (kun for USA) angiver krav for godkendelse til erhvervsbrug. Producenttolerancer Producenttolerancer sikrer, at udstyret lever op til producentens specifikationer. Producenttolerancer tager ikke hensyn til brugerspecifikke proceskrav og er derfor uegnede til at forbedre vejeprocessen. Procestolerancer Specifikke procestolerancer defineret af brugeren muliggør procesforbedringer og besparelser på materialer, affald og dobbeltarbejde. Til vægte til anvendelser, hvor der kræves godkendelse til erhvervsbrug, bør procestolerancerne anvendes ud over de juridiske tolerancer.   METTLER TOLEDOs
Good Weighing Practice (GWP) Verification sikrer, at alle jeres vægte og vejeinstrumenter lever op til jeres egne præcisionskrav og overholder kvalitetsstandarder som ISO, GMP og GLP.  Vores kvalificerede vejeeksperter kan hjælpe dig med at afgøre, hvilket udstyr der passer bedst til din anvendelse og dine behov, og anbefale testlodder og rutineservice, som løbende vil sikre dine industrielle vægtes og vejesystemers nøjagtighed.